Účastník ZPC	
Meno, priezvisko, titul:	Renáta Somorová, PaedDr.
Beata Menzlová, Ing.	
Úsek:	Štátny pedagogický ústav 	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	Ministerstvo školství, mládeže a tělovýchovy; Národní institut pro další vzdělávání	
Termín:	5. – 7. 10. 2016	
Účel:	V rámci 5. ročníka medzinárodnej konferencie o podpore viacjazyčnosti , vrátane využitia digitálnych technológií vo výučbe cudzích jazykov sa  v Prahe uskutočnilo bilaterálne rokovanie riaditeľa ŠPÚ SR, doc. PhDr.  Ľudovíta Hajduka, PhD. a riaditeľky NIDV ČR Mgr. et Mgr. Heleny Plitzovej. 	
Rokovací jazyk:	český jazyk, anglický jazyk, nemecký jazyk, francúzsky jazyk	
Rámcový program	
•	4. 10. 2016 - cesta z Bratislavy do Prahy v popoludňajších hodinách;
•	5. 10. 2016 – bilaterálne rokovanie riaditeľa Štátneho pedagogického ústavu a riaditeľky Národného inštitútu pre ďalšie vzdelávanie o vzájomnej medzinárodnej spolupráci;
•	6. 10. 2016 – 5. ročník medzinárodnej konferencie o podpore viacjazyčnosti vrátane využitia digitálnych technológií vo výučbe cudzích jazykov;
•	7. 10. 2016 – workshopy v rámci 5. ročníka medzinárodnej konferencie o podpore viacjazyčnosti , vrátane využitia digitálnych technológií vo výučbe cudzích jazykov;
•	7. 10. 2016 - v popoludňajších hodinách cesta z Prahy do Bratislavy.	
Stručný priebeh	
V rámci 5. ročníka medzinárodnej konferencie o podpore viacjazyčnosti vrátane využitia digitálnych technológií vo výučbe cudzích jazykov, sa  v Prahe uskutočnilo bilaterálne rokovanie riaditeľa Štátneho pedagogického ústavu v Slovenskej republike, doc. PhDr.  Ľudovíta Hajduka, PhD. a riaditeľky Národného inštitútu pre ďalšie vzdelávanie v Českej republike Mgr. et Mgr. Heleny Plitzovej. Zástupcovia oboch štátnych inštitúcií spolu hovorili o pokračovaní a rozvoji ďalšej spolupráce v oblasti výmeny skúseností z pedagogických výskumov, inovácií v didaktike cudzích jazykov a ďalšej príprave učiteľov pre nové metodické prístupy vo výučbe cudzích jazykov.
„Cieľom tohto česko-slovenského stretnutia bola výmena skúseností z oblasti ďalšieho vzdelávania pedagogických pracovníkov a metodickej podpory učiteľov v obidvoch krajinách. Diskutovali sme aj o koncepcii vzdelávania a podpory regionálneho školstva na Slovensku a v Čechách, a vymenili sme si aj skúsenosti v oblasti systému kariérneho postupu a fungovania metodických kabinetov. Zároveň sme sa pokúsili vymedziť možnosti ďalšej spolupráce slovenských a českých vzdelávacích inštitúcií“, povedal po skončení rokovania riaditeľ ŠPÚ, doc. PhDr. Ľudovít Hajduk, PhD.
ŠPÚ v rámci okrúhleho stola na  medzinárodnej konferencii o podpore viacjazyčnosti v Prahe predstavil výučbu nemčiny na hodinách prírodopisu. Ing. Beata Menzlová z ŠPÚ, koordinátorka projektu metodického prístupu CLIL na Slovensku  v SR, vystúpila s prezentáciou Experimentovanie po nemecky – využívanie CLIL na hodinách prírodopisu a súhrnný obraz využívania metodického prístupu v referáte CLIL na Slovensku.
Na 5. medzinárodnej konferencii k podpore viacjazyčnosti Využitie digitálnych technológií vo výučbe cudzích jazykov odzneli kvalitné prednášky odborníkov z Českej republiky, Slovenskej republiky, Nemecka, Francúzska a Anglicka. Dňa 7. 10. sa v sekciách konali záverečné workshopy k danej problematike. Záverečné vyhodnotenie 5. ročníka medzinárodnej konferencie sa uskutočnilo na Ministerstve školstva, mládeže a telovýchovy v Prahe.	
Odporúčania a závery	
1.	V rámci bilaterálneho rokovania Štátneho pedagogického ústavu na Slovensku a Národního institutu pro další vzdělávání v Českej republike je výstupom:
-	Vzájomná propagácia a publicita činností oboch inštitúcií.
-	Spolupráca v oblasti analýz a vývoja DVPP.
-	Príprava metodík a tvorba študijných materiálov a publikácií.
-	Výmena skúseností v oblasti DVPP.
-	Spolupráca pri organizovaní spoločných vzdelávacích programov, konferencií a projektových aktivít pre pedagogických zamestnancov škôl a školských zariadení.
2.	Využitie digitálnych technológií vo výučbe cudzích jazykov na Slovensku.
3.	Výsledky, skúsenosti a poznatky z metodického prístupu CLIL na Slovensku prednesené na 5. ročníku medzinárodnej konferencie o podpore viacjazyčnosti poskytnuté účastníkom medzinárodnej konferencie. 	
Očakávaný prínos	
1.	Spoločné bilaterálne rokovania Štátneho pedagogického ústavu zo SR a Národního institutu pro další vzdělávání ČR umožnia aktívne sa spolupodieľať na projektoch a rozvoji školstva v oboch krajinách v rámci Európskej únie. 
2.	Poznatky z 5. ročníka medzinárodnej konferencie o využití digitálnych technológií vo výučbe cudzích jazykov preniesť do praxe na Slovensku.
3.	Výsledkom 5. ročníka medzinárodnej konferencie o podpore viacjazyčnosti je poskytnúť nadobudnuté skúsenosti zo slovenského školstva účastníkom medzinárodnej konferencie v Prahe.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracovali: PaedDr. Renáta Somorová, Ing. Beata Menzlová	
Dátum: 11. 10. 2016	
Správu schválil: doc. PhDr. Ľudovít Hajduk, PhD., riaditeľ ŠPÚ